Source: https://bihorstiri.ro/in-sfarsit-victorie-in-fata-clujului/
Timestamp: 2019-05-24 09:44:21+00:00

Document:
BihorStiri.ro În sfârşit, victorie în faţa Clujului! - BihorStiri.ro
În sfârşit, victorie în faţa Clujului!
mart. 29, 2019 Pop Florin Actualitate, Baschet, Sport, Uncategorized 0 747 vizualizari
CSM CSU Oradea a învins U-BT Cluj-Napoca, scor 75-63, într-un meci contând pentru etapa a 9-a din Grupa Roșie a Ligii Naționale de baschet masculin. Partida, desfăşurată vineri, la Arena Antonio Alexe, a început pentru orădeni cu: Watson, Richard, Nicolescu, Zekovic și Valeika.
CSM-ul s-a instalat la conducere în primele momente ale partidei, însă formația oaspete a replicat de fiecare dată. Clujenii au trecut la conducere pentru scurt timp, după care roș-albaștrii au reacționat și s-au desprins chiar și la șase lungimi. Primul sfert s-a încheiat tensionat, cu CSM CSU Oradea în avantaj, scor 20-16.
În debutul celui de-al II-lea sfert, formația gazdă s-a desprins la șapte lungimi. Clujul a reacționat cu un parțial de 9-0, preluând conducerea. Echilibrul s-a menținut până la pauză, echipele succedându-se la conducere. Jocul a fost pigmentat cu mai multe erori de ambele părți, dar și cu noi momente de tensiune între jucători. Kris Richard a marcat ultimul coș al reprizei, oferind CSM-ului un avantaj minim la jumătatea partidei, scor 39-37.
Repriza secundă a fost controlată de orădeni. Aceștia au marcat de trei ori consecutiv de la mare distanță în debutul sfertului al 3-lea pentru a se desprinde ușor, avantaj pe care au reușit să-l controleze până la final. Roș-albaștrii au avut un avantaj important din punct de vedere al angajamentului. La intrarea în secvența decisivă scorul era de 60-52 în favoarea gazdelor.
Apărarea CSM-ului a fost la înălțime pe parcursul ultimului act. Clujul a încercat să revină, însă a plătit tribut numărului mare de greșeli în jocul de construcție. De altfel, Oradea a reușit să pună sub presiune omul cu mingea în condițiile absenței lui Aleks Rasic. Finalul a fost lipsit de emoții, CSM CSU Oradea impunându-se la o diferență de 12 lungimi.
Kris Richard a reușit 20 puncte, Giordan Watson a adăugat 14 puncte, 3 pase decisive și 3 intercepții, iar Nikola Markovic a izbutit 11 puncte, 8 recuperări pentru CSM CSU Oradea. În replică, Kyndall Dykes a reușit 14 puncte, iar Nandor Kuti a adăugat 10 puncte pentru echipa din Cluj.
CSM CSU Oradea are 17-6 la general și are o serie de cinci victorii în campionat, respectiv șapte în toate competițiile. Roș-albaștrii sunt pe locul 3, iar în ultima etapă din sezonul regulat se deplasează la Pitești.
arena antonio alexe, baschet, csm csu oradea, liga nationala, u bt cluj
Un nou tânăr bihorean, dat dispărut! Pășuni în flăcări și incendii la coșuri de fum

References: CSM 
 CSM 
 CSM 
 CSM 

CSM 
 csm